મેંદીના ફીલ્ડમાં કાંઈક નવું કરવું હતું એથી શ્રદ્ધા ઇન્ટરનેટ પર ખાંખાખોળા કરવા લાગી. ફેસબુક સહિતના સોશ્યલ મીડિયા પર તેણે પોતાની આર્ટનાં પિક્ચર્સ અપલોડ કર્યા. એ સાથે ઇન્સ્ટાગ્રામ અકાઉન્ટ પર પોતાનાં પિક્ચર્સ અપલોડ કર્યા એટલું જ નહીં, એમાં અપલોડ થયેલી મેંદીને લગતી માહિતીનો અભ્યાસ કરવા લાગી. તેને આ ફીલ્ડમાં બિઝનેસ પણ કરવો હતો. આ રીતે તે ઇન્ટરનૅશનલ મેંદી આર્ટિસ્ટોના સંપર્કમાં આવી એની વાત કરતાં તે કહે છે, ‘ઇન્ડિયન અને અરેબિક સ્ટાઇલ ઉપરાંત મેંદી હાથ-પગ ઉપરાંત ક્યાં અપ્લાય કરી શકાય વગેરે મારે જાણવું હતું. લાસ્ટ ફેબ્રુઆરીમાં બ્રિજેટ નામની અમેરિકન મેંદી-આર્ટિસ્ટ ઇન્ડિયા આવી છે એની ખબર પડતાં હું તેને મળવા ગઈ. તેણે મને સલાહ આપી કે જે વસ્તુમાં ગરમી હોય એના પર મેંદી મૂકી શકાય. લાકડું, સિલ્ક અને લેધર પર મેંદી મૂકી શકાય.’